Document ID: /roh_data/filtered/swiss_laws_in_ROHinterleaved.jsonl.gz/37273

This text was translated from FR into Rumantsch Grischun.

Les recours devant les autorités fédérales sont régis par les dispositions générales de la procédure fédérale. Les cantons et les communes ont qualité pour recourir contre les décisions prises par l’autorité cantonale de dernière instance et portant sur:a. des indemnisations résultant de restrictions apportées au droit de propriété (art. 5);b. la reconnaissance de la conformité à l’affectation de la zone de constructions et d’installations sises hors de la zone à bâtir;c. des autorisations visées aux art. 24 à 24d et 37a. L’Office fédéral de l’agriculture a qualité pour recourir contre les décisions portant sur des projets qui requièrent des surfaces d’assolement. Nouvelle teneur selon l’annexe ch. 64 de la LF du 17 juin 2005 sur le TAF, en vigueur depuis le 1 janv. 2007 (RO 2006 2197 1069; FF 2001 4000). Actuellement: art. 24 à 24e. Nouvelle teneur selon ch. I de la LF du 23 mars 2007, en vigueur depuis le 1 sept. 2007 (RO 2007 3637; FF 2005 6629). Introduit par l’annexe ch. 5 de la LF du 22 mars 2013, en vigueur depuis le 1 janv. 2014 (RO 2013 3463 3863; FF 2012 1857).

Per ils meds legals ad autoritads federalas valan las disposiziuns generalas da la giurisdicziun federala. Chantuns e vischnancas han il dretg da recurrer cunter decisiuns da las ultimas instanzas chantunalas concernent:a. indemnisaziuns sco consequenza da restricziuns da la proprietad (art. 5);b. la confurmitad a la zona d’edifizis e da stabiliments ordaifer las zonas da construcziun;c. permissiuns en il senn dals artitgels 24–24d e 37a. L’Uffizi federal d’agricultura ha il dretg da far recurs cunter decisiuns davart projects che dovran surfatschas cun culturas alternantas. Versiun tenor la cifra 64 da l’agiunta da la LF dals 17 da zer. 2005 davart il TAF, en vigur dapi il 1. da schan. 2007 (AS 2006 2197 1069; BBl 2001 4202). Versiun tenor la cifra I da la LF dals 23 da mars 2007, en vigur dapi il 1. da sett. 2007 (AS 2007 3637; BBl 2005 7097). Integrà tras la cifra 5 da l’agiunta da la LF dals 22 da mars 2013, en vigur dapi il 1. da schan. 2014 (AS 2013 3463 3863; BBl 2012 2075).